Document ID: 32004R0839

Komission asetus (EY) N:o 839/2004,
annettu 28 päivänä huhtikuuta 2004,
perinteisten toimijoiden väliaikaisiin viitemääriin ja ei-perinteisten toimijoiden väliaikaisiin määriin sovellettavien mukautuskertoimien vahvistamisesta lisämäärien rajoissa banaanien tuontitodistusten antamiseksi toukokuussa 2004
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siirtymätoimenpiteistä banaanien yhteisöön tuonnin osalta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen johdosta 28 päivänä huhtikuuta 2004 annetun komission asetuksen (EY) N:o 838/2004(1) ja erityisesti sen 6 artiklan 2 kohdan ja 7 artiklan 2 kohdan,
sekä katsoo seuraavaa:
(1) Asetuksessa (EY) N:o 838/2004 määräksi, joka on käytettävissä todistusten antamiseksi toukokuussa 2004 banaanien uusiin jäsenvaltioihin tuontia varten, vahvistetaan 87000 tonnia siten, että perinteiset toimijat saavat siitä 72210 tonnia ja ei-perinteiset toimijat 14790 tonnia. Tämän määrän noudattamista varten ja kansallisten viranomaisten ilmoitusten perusteella edellä mainitun asetuksen 6 artiklan 2 kohdassa ja 7 artiklan 2 kohdassa säädetään mukautuskertoimista, joita sovelletaan tapauksesta riippuen joko perinteisten toimijoiden väliaikaisiin erityisiin viitemääriin tai ei-perinteisten toimijoiden erityistä määrää koskeviin hakemuksiin.
(2) Kansallisten viranomaisten tiedonantojen mukaan perinteisten toimijoiden väliaikaisten erityisten viitemäärien yhteismäärä on 574641,501 tonnia; ei-perinteisten toimijoiden erityistä määrää koskevien hakemusten yhteismäärä on 203401,506 tonnia.
(3) Sen vuoksi on tarpeen vahvistaa perinteisten toimijoiden ja ei-perinteisten toimijoiden toukokuun alussa jättämiä hakemuksia koskevat mukautuskertoimet, joita sovelletaan niiden määrien määrittelemiseen, joista voidaan tehdä tuontitodistushakemukset.
(4) Jotta toimijat voisivat jättää todistushakemuksensa toukokuun 2004 alussa, tämän asetusten säännösten olisi tultava voimaan viipymättä,
ON ANTANUT TÄMÄN ASETUKSEN:
1 artikla
Asetuksen (EY) N:o 838/2004 5 artiklassa vahvistetun, todistusten antamiseksi toukokuussa 2004 banaanien tuontia varten uusiin jäsenvaltioihin käytettävissä olevan määrän rajoissa:
a) kunkin perinteisen toimijan väliaikaiseen erityiseen viitemäärään sovellettava mainitun asetuksen 6 artiklan 2 kohdassa tarkoitettu korjauskerroin on 0,67019.
b) kunkin ei-perinteisen toimijan erityismäärää koskevaan hakemukseen sovellettava mainitun asetuksen 7 artiklan 2 kohdassa tarkoitettu korjauskerroin on 0,25073.
2 artikla
Tämä asetus tulee voimaan 1 päivänä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 2004.

Labels: 3
17